EkBass/fiwiki-20250220-pages-articles huggingface dataset:
Eturistisiteen vamma

Eturistisiteen vamma tarkoittaa polven eturistisiteen repeämistä. Vamma on melko yleinen, urheiluharrastuksista yleisimmin saatava vaiva. Vamma aiheutuu useimmiten kaatuessa, jolloin kiertyminen ja vääntyminen aiheuttaa eturistisiteen katkeamisen. Vamman taustalla ovat myös ihmisen oman sidekudoksen ominaisuudet, jotka vaikuttavat eturistisiteen repeämistodennäköisyyteen. Naisilla eturistiside on jonkin verran heikompi kuin miehillä, ja ikä heikentää sidekudoksia. Eturistisiteen repeämä voidaan hoitaa leikkauksella, jonka jälkeen käydään muutamassa jälkikontrollissa ja fysioterapiassa. Joskus konservatiivinenkin hoito riittää, varsinkin jos ei harrasteta pallopelejä tai muita nopeita jalkojen suunnanvaihtoja vaativia urheilulajeja. Leikkauksen jälkeiseen toipumiseen menee ainakin puoli vuotta, ennen kuin vaativampaa liikuntaa voi harrastaa. ==Oireet== *voimakas kipu polvessa *polven turpoaminen *nivelessä verta (veripolvi) *polven pettämisen tai väljyyden tunteita ==Hoito== Hoito aloitetaan kyynärsauvoilla, kylmäpusseilla ja kipulääkityksellä. Myöhemmin mennään leikkaukseen, tosin ennen sitä on pidettävä huolta reisilihaksen ja koukistajien voimista. Leikkauksen jälkeen jatketaan kuntoutusjaksolla, joka sisältää muun muassa reisilihasharjoitteita. Kuntoutusjakson tavoite on asentotunnon ja voiman palautus jalkaan. ==Lähteet== == Aiheesta muualla == Luokka:Traumat
Derek Bell

Derek Reginald Bell (s. 31. lokakuuta 1941, Pinner, Englanti, Iso-Britannia) on brittiläinen entinen kilpa-autoilija. Hän ajoi F1-sarjassa vuosina 1968–1972 ja 1974. Bell voitti Le Mansin 24 tunnin ajon viisi kertaa. Derek Bell kilpaili 1960-luvun lopulla Formula 3 ja Formula 2 -sarjoissa menestyksellä, joka sai F1:n tallit kiinnostumaan hänestä. Bell palkattiin 1968 Ferrarille ajamaan kaksi GP:tä ja 1969 McLarenille, jossa hän ajoi yhden osakilpailun. Nämä kisat päättyivät kuitenkin keskeytykseen. Bell ylsi kuusi kautta ja 9 GP:tä kestäneellä F1-urallaan pisteille vain kerran: hän sai kuudennesta sijastaan yhden pisteen USA:n GP:ssä 1970. Lisäksi hän sijoittui 11:nneksi Saksan GP:ssä 1994. Kaikki muut yritykset päättyivät keskeytykseen ennen ruutulippua. Paremmin kuin F1:ssä Bell pärjäsi urheiluautoluokissa. Hän muun muassa voitti Le Mansin 24 tunnin ajon viisi kertaa (vuosina 1975, 1981, 1982, 1986 ja 1987), niistä kolmesti formulatähti Jacky Ickxin kanssa. Ickx/Bell muistetaankin yhtenä autourheilun legendaarisimmista ajajapareista. Daytonan 24 tunnin ajon voittaneessa autokunnassa Bell oli mukana kolme kertaa (1986, 1987 ja 1989). Aktiivikautensa jälkeen Derek Bell muutti Yhdysvaltoihin, jossa hän loi uran autokilpailujen tv-kommentaattorina. ==Lähteet== ==Aiheesta muualla== * GrandPrix.com / Dell (englanniksi) Luokka:Brittiläiset Formula 1 -kuljettajat Luokka:Le Mansin 24 tunnin ajon voittajat Luokka:Vuonna 1941 syntyneet Luokka:Elävät henkilöt
Sobhuza II

Sobhuza II (22. heinäkuuta 1899 – 21. elokuuta 1982) oli Swazimaan 3. kuningas. Sobhuza II oli Ngwane V:n poika, joka peri vallan alle viiden kuukauden ikäisenä isänsä kuoltua. Sobhuza II:n isoäiti toimi kuitenkin vuoteen 1921 asti maan todellisena hallitsijana. 22. joulukuuta 1921 Sobhuza nimitettiin Swazien perustuslailliseksi hallitsijaksi - tuohon aikaan Swazimaa oli Britannian alusmaa. Vuosina 1967-1968 Swazimaa itsenäistyi perustuslailliseksi monarkiaksi, jolla oli vaaleilla valittava lainsäädäntöelin. Viisi vuotta myöhemmin 1973 Sobhuza käytti yksityisarmeijaansa vallankaappaukseen, kaatoi perustuslain, hajotti parlamentin, kielsi puolueet ja julistautui yksinvaltiaaksi. Vuonna 1979 perustettiin uusi parlamentti (Libandla), mutta sen rooli oli lähinnä neuvoa- antava. Sobhuza menestyi poliittisten ja sukulaisuussuhteiden kautta. Noin 70 avioliiton kautta hän yhdisti useimmat merkittävät suvut omaan klaaniinsa. Arviot hänen lastensa määrästä vaihtelevat 67:stä yli viiteensataan. Swazimaan kansallisen komission mukaan vaimoja oli 70 ja jälkeläisiä 210. Kuninkaan kuollessa elossa oli noin sata lasta ja tuhat lastenlasta. Jälkeläisten suuri määrä johti kiistoihin seuraajasta hänen kuoltuaan vuonna 1982. Vasta vuonna 1986 vahvistettiin, että yksi hänen pojistaan, Mswati III peri vallan. Sobhuza hallitsi maata yli 60 vuotta (1921–1982), mikä on pisin hallitsijakausi Swazimaassa. Hän oli kuningas joulukuusta 1899 elokuuhun 1982, yli 82 vuoden ajan eli pidempään kuin yksikään toinen monarkki maailmassa. == Lähteet == Luokka:Swazimaan hallitsijat Luokka:Vuonna 1899 syntyneet Luokka:Vuonna 1982 kuolleet
Eilenbergin–Steenrodin aksioomat

Eilenbergin–Steenrodin aksioomat ovat kokoelma ominaisuuksia, jotka topologisten avaruuksien tutkimiseen käytettävien homologiateorioiden on toteutettava. Nämä ominaisuudet toteuttavat teoriat tuottavat samat keskeiset tulokset ja samat homologiset ominaisuudet samoille topologisille avaruuksille. Aksioomien tuoma hyöty on kahtalainen: Ennen kuin Samuel Eilenberg ja Norman Steenrod tunnistivat ja kokosivat aksioomat, erilaisia homologiateorioita oli paljon, eikä perusteellisesti ymmärretty miksi ne tuottavat samat tulokset. Toisaalta erilaisia teorioita (kuten simpleksihomologia, singulaarinen homologia ja Čechin homologia) tarvitaan koska kaikkia topologisia avaruuksia ei voida - eikä kannata - analysoida samoilla homologiateorioilla, ja aksioomien toteutuminen takaa että jos jokin avaruus voidaan analysoida kahdella eri homologiateorialla, ne tuottavat samat tulokset. == Formaalisti == Aksioomat koskevat topologisten avaruuksien pareja (A,B) joissa B on A:n aliavaruus, sekä perhettä funktoreita H_i, jotka liittävät kuhunkin pariin perheen Abelin ryhmiä (nämä ovat parin homologiaryhmät). Lisäksi se koskee reunahomomorfismien indusoimia kuvauksia \partial_* : H_{i}(X, A) \to H_{i-1}(A). Homologiaryhmät käytännössä lasketaan reunahomomorfismeista, mutta tässä yleisessä yhteydessä niitä ei ilmaista suoraan vaan em. kuvauksella. # Homotopia-aksiooma: Keskenään homotopiset kuvaukset parilta (A_1, B_1) parille (A_2, B_2) indusoivat samat homomorfismit homologiarymiltä H_n(A_1,B_1) homologiarymille H_n(A_2,B_2). # Poistoaksiooma: Jos U on parin (X, A) X:n osajoukko s.e. U:n sulkeuma on A:n sisäpisteistön osajoukko, inkluusiokuvaus i : (X-U, A-U) \to (X, A) indusoi isomorfismin homologiaryhmien H_n(X-U, A-U) ja H_n(X, A) välille (eli rymät ovat rakenteeltaan tarkalleen samanlaisia). # Dimensioaksiooma: Jos P on yhden pisteen avaruus, H_n(P) = 0 pätee kaikille n eq 0. # Additiivisuusaksiooma: Jos X = \vee_{\alpha}{X_{\alpha}} pätee, tällöin pätee myös H_n(X) \cong \bigoplus_{\alpha} H_n(X_{\alpha}). # Eksaktisuusaksiooma: Jokainen pari (X, A) indusoi pitkän homologiajonon inkluusiokuvauksille i: A \to X ja j: X \to (X, A): :: \cdots \to H_n(A) \to^{\\!\\!\\!\\!\\!\\! i_*} H_n(X) \to^{\\!\\!\\!\\!\\!\\! j_*} H_n (X,A) \to^{\\!\\!\\!\\!\\!\\!\partial_*} H_{n-1}(A) \to \cdots. Luokka:Homologiateoria Luokka:Matemaattiset aksioomat
Sudenpennut

Sudenpennut () on Aku Ankka -sarjakuvissa seikkaileva ankkalinnalainen partioryhmä, johon Akun Ankan holhokit, Tupu, Hupu ja Lupu, kuuluvat. Sudenpentujen oppaana toimii kaiken mahdollisen tiedon sisältävä Sudenpentujen käsikirja. Sudenpentujen käsikirjaa ei kuitenkaan järjestön periaatteiden mukaan saa käyttää oman edun tavoitteluun, kuten kadonneiden aarteiden etsimiseen. Käsikirjaa ei myöskään myydä sudenpentuihin kuulumattomille. Don Rosan mukaan ensimmäinen sudenpentu oli Pietari Peloton. Sudenpentujen partiojärjestön perusti Tupun, Hupun ja Lupun iso-iso-isoisä Kornelius Ankanpää, Ankkalinnan perustajan Julle Ankanpään poika ja Mummo Ankan isä. Don Rosan tarinan Kadonneen kirjaston vartijat mukaan Sudenpentujen todellinen perustaja oli Kleopatra. Sudenpennuille on tyypillistä jakaa runsaasti arvomerkkejä ansiokkaasta ja epäitsekkäästä toiminnasta. Sudenpentujen ohjaajilla on erityisiä kunnianimiä, jotka ovat lyhenteitä pidemmistä henkilön ominaisuuksien kuvauksista. Esimerkiksi Aku Ankka -lehden numerossa 44 vuodelta 2003 on Sudenpentumuseon avaajan arvonimeksi ilmoitettu H.U.P.S.A.K.K.O (Höyli, Uuttera, Pistämätön Seuramies, Armoton Kättelijä ja Kerkeä Ovimikko). Luokka:Aku Ankka -sarjakuvan maailma
Vegavis

Vegavis on sukupuuttoon kuollut sorsalintujen lahkoon kuuluva lintusuku, joka eli liitukaudella Etelämantereella. Sen ainoa tunnettu laji on Vegavis iaai. Nykyajan linnuista Vegavis muistuttaa eniten sorsia ja hanhia, mutta sitä ei pidetä niiden suorana edeltäjänä. Vegaviksen fossiili löydettiin vuonna 1992 Vegan saarelta Etelämantereen rannikolla. Löytö julkaistiin vasta vuonna 2005 perusteellisten magneettikuvausten jälkeen. Lajin löytymistä pidetään ensimmäisenä konkreettisena todisteena siitä, että jo mesotsooisella ajalla linnut olivat jakautuneet ainakin joidenkin nykyisten lajiryhmien edeltäjiin, jotka selvisivät 65 miljoonan vuoden takaisesta joukkosukupuutosta. == Lähteet == == Aiheesta muualla == * Luokka:Esihistorialliset linnut Luokka:Sorsalinnut Luokka:Etelämantereen sukupuuttoon kuolleet eläimet
Kompleksinen ulottuvuus

Matematiikassa kompleksinen ulottuvuus tarkoittaa tavallisesti kompleksisen moniston M tai algebrallisen variston V ominaisuutta. Jos kompleksiulottuvuus on d, reaaliulottuvuus on 2d. Tällöin sileän moniston M ulottuvuus on 2d ja lähtien mistä hyvänsä singulaarisista pisteistä V on myös sileä monisto ulottuvuudeltaan 2d. Sama pätee myös kodimensioon. Esimerkiksi sileä kompleksinen hyperpinta on n-ulotteisessa kompleksisessa projektiivisessa avaruudessa 2(n − 1)-ulotteinen monisto. Kompleksinen hypertaso ei erottele kompleksista projektiivista avaruutta kahdeksi komponentiksi, koska sen kodimensio on 2. Luokka:Algebrallinen geometria
Tuhatvuotinen valtakunta

Tuhatvuotinen valtakunta voi tarkoittaa: * Kristillisessä eskatologiassa lopun aikoina koittavaa tuhannen vuoden jaksoa, jolloin Jeesus on tullut takaisin ja perustanut maan päälle tuhat vuotta kestävän paratiisin, jona aikana Saatana on sidottu (Johanneksen ilmestys 20:1-7) . * Natsi-Saksan itsestään käyttämää nimitystä. == Katso myös == * Millenarianismi eli kiliasmi, usko tuhatvuotiseen valtakuntaan
Maranello

Maranello on Italiassa, Emilia-Romagnan hallinnollisella alueella ja Modenan maakunnassa sijaitseva kaupunki. Sen asukasluku on runsaat 17 000 ja pinta-ala noin 33 neliökilometriä. Kaupunki sijaitsee keskimäärin 137 metriä merenpinnan yläpuolella. == Ferrarin tehtaat == Maranello tunnetaan urheiluautovalmistaja Ferrarin katuautotehtaan ja sen kilpailujaoksen, "Gestione Sportivan", Formula 1 -talli Scuderia Ferrarin kotipaikkana. Koeajot ajetaan Ferrarin yksityisellä kilparadalla, joka tunnetaan nimellä "Pista di Fiorano". Rata sijaitsee Maranellon naapurikunnan, Fioranon alueella. Scuderia Ferrarin välittömässä läheisyydessä sijaitsee yleisölle avoin Galleria Ferrari. == Lähteet == == Aiheesta muualla == * Viralliset sivut *
Katajasuontie

Katajasuontie eli yhdystie 8891 on valtatien 5 ja yhdystien 8890 yhdistävä tie Ristijärvellä Jokikylän pohjoispuolella. Emäjoen yli on rakennettu kaksikansinen teräsristikkosilta, jossa Ämmänsaaren rata kulkee tien yläpuolella samansuuntaisesti. Tien pituus on 2,3 kilometriä. Emäjoen sillan ja yhdystien 8890 välinen osuus on lähes viivasuora. ==Aiheesta muualla== *Kuva Emäjoen ylittävästä sillasta ==Lähteet== Luokka:Ristijärven liikenne 8891
Kirkonkylä (Myrskylä)

thumb|Myrskylän kirkonkylä Myrskylä on Myrskylän kunnan Myrskylän kylään kuuluva kirkonkylä Kirkkojärven länsipuolella. Myös kirkonkylän pohjoispuolella olevat suomenkieliset kylät, kuten Paavola, Palonpää ja Kylmäsuo, on luettu Myrskylän kirkonkylään, ja nämä kaikki muodostavat yhteensä vajaan puolet kunnan pinta-alasta. Kirkonkylää ja samaksi kokonaisuudeksi luettuja muita kyliä on kutsuttu Myrskylänkyläksi. Kylän keskustassa on Myrskylän kunnantalo, jossa on myös Myrskylän kirjasto, jonka lainausosaston puolikas ja lehtienlukusalina on toiminut valtuustosali. Kun kirjasto laajeni pysyvästi valtuustosaliin siten, etteivät pöydät enää mahtuneet saliin kirjahyllyjen vuoksi, alkoi Myrskylän kunnanvaltuusto pitää istuntonsa Myrskylän pelastusasemalla, missä on Myrskylän johtokeskus. Kun Myrskylän peruskoulun suuri puinen uudisrakennus valmistui, niin Myrskylän kunnanvaltuusto siirti istuntonsa sinne. Palveluihin kuuluvat Myrskylän terveyskeskus ja Myrskylän apteekki, Osuuskauppa Hämeenmaan Sale Myrskylä, Abc-automaattiasema, Myrskylän kirkko, lounasravintolat Myrskytähti ja Violetta ja Myrskylän pizzeria ja Myrskylän Säästöpankki. Myrskylän Osuuspankki yhdistyi Orimattilan Osuuspankkiin. Orimattilan Osuuspankki yhdistyi 1.1.2023 perustettavaan Ylä-Uudenmaan Osuuspankkiin. Sillä niin kuin ei lopuksi Orimattilan Osuuspankilla ei ole Myrskylässä konttoria. Kirkonkylän kehittyvä alue on Syväjärventien suunnassa itäänpäin Kapakantien alue, jolle on rakennettu uusia pientaloja Kirkkojärven rannan välittömään läheisyyteen. Lähellä Myrskylän entistä kartanoa on rautakauppa ja siitä Porlammin suuntaan Syväjärvi uimarantoineen, laitureineen ja kaksine grillikatoksineen. Lapinjärven vastaisella rajalla on kivilouhimo. Etelä-Myrskylän ruotsinkieliset kylät ovat muodostaneet hallintojaossa omat kylänsä. Myrskylän kirkonkylään perustettiin 1929 Myrskylän Osuusmeijeri, joka toimi itsenäisenä meijerinä vuoteen 1954 saakka, jonka jälkeen 1955 se alkoi keräillä ja vastaanottaa maitoa Osuuskunta Tuottajain Maidon laskuun. http://www.tuottajainmaito.fi/osuuskunta/historia.html Myrskylän Osuusmeijeri lakkasi vuoteen 1958 mennessä. http://www.saunalahti.fi/arnoldus/sveijuus.htm Toinen lähellä kirkonkylää sijainnut meijeri on ollut E-liikkeen meijeri. Kun E-liike möi meijeritoimintonsa Valiolle, lakkasi Myrskylässä E-liikkeen osuusmeijeri. Sen jälkeen Myrskylässä sen entisissä tiloissa toimi kalasavustamo, minkä osti Apetit, mikä sulki savustamon lopuksi. Nykyään tiloissa toimii jälleen kalasavustamo tehtaanmyymälöineen, mikä siirsi toimintansa Ahvenkoskelta Myrskylään. Kartanonmäellä entisellä Myrskylän huonekalutehtaalla toimii Vilkmanin rautakauppa, mikä on ollut K-kauppa aikaisemmin. Sen kiinteistössä järjestetään vuosittain nykyään kesäkuussa järjestettävää Iisibiisi-taidenäyttely, missä on pääasiassa maalauksia sekä Myrskylän kamerakerhon näyttely. ==Lähteet== *Suuri Maatilakirja III (Uusimaa), kohta Myrskylä *Suomen maatalousmuseo Sarka Sarka - maatilat webissä ===Viitteet=== Luokka:Myrskylän kylät Luokka:Uudenmaan maakunnan taajamat Luokka:Suomen kirkonkylät Luokka:Suomen kuntakeskukset
Montreal Maroons

Montreal Maroons (virallisesti Montreal Professional Hockey Club) oli National Hockey Leaguessa vuosina 1924–1938 pelannut joukkue. Maroons voitti Stanley Cupin kahdesti, ensin kaudella 1925–1926 ja seuraavaksi kaudella 1934–1935. Joukkueen lempinimi Maroons tulee joukkueen punaruskeista pelipaidoista. Maroons liittyi NHL:een ensimmäisen laajennuksen aikana 1924 samaan aikaan Boston Bruinsin ja Hamilton Tigersin kanssa. Näihin aikoihin Montrealissa pelasi kaksi seuraa, Montreal Canadiens sekä Maroons. Näistä Maroons oli suunnattu enemmänkin englanninkielisille kannattajille, kun taas Canadiens oli enemmänkin ranskankielisten kannattajien suosiossa. Montrealin legendaarinen Forum rakennettiin Maroonsille ja Canadiens muutti sinne vasta kaksi vuotta valmistumisen jälkeen. Maroonsia pidettiin ostojoukkueena joka hankki joukkueeseensa tulevia Hall of fame pelaajia, kuten Harry Broadbentin Reg Noblen ja Clint Benedictin. Joukkueen taloustilanne kuitenkin romahti suuren laman iskiessä 1930 -luvun puolivälissä ja kun Canadiensin fanipohja kasvoi alkoi näyttää siltä että Montreal ei kykene elättämään kahta NHL -joukkuetta. Maroons lopettikin vuonna 1938 kun yritykset siirtää joukkueetta toiseen kaupunkiin eivät onnistuneet. Maroonsilla on vieläkin hallussa yksi NHL:n ennätyksistä yhdessä Detroit Red Wingsin kanssa. Joukkueet pelasivat kaudella 1935–1936 pudotuspeliottelun, joka kesti lopulta 176 minuuttia ja 30 sekuntia, kunnes Red Wings lopulta voitti ottelun lukemin 1-0. == Lähteet == Luokka:Entiset NHL-seurat Luokka:Kanadalaiset jääkiekkoseurat Luokka:Québecin urheiluseurat Luokka:Vuonna 1924 perustetut urheiluseurat Luokka:Montrealin urheilu
Tšerskivuoristo

thumb|250px|Tšerskivuoret Tšerskivuoristo () on Sahan tasavallan ja Magadanin alueen rajalla Venäjän kaukoidässä Koillis-Aasiassa sijaitseva vuoristo. Vuoriston pääharjanne kulkee luode-kaakko-suunnassa. Sen korkein huippu on Pobeda, joka on 3 147 metriä korkea. Vuoristo yhtyy lounaassa Verhojanskvuoristoon. Kaakossa se madaltuu vähittäin kohti Ohotanmerta. Tšerskivuoristo muodostaa osan Kolyman ja Indigirkan välisestä vedenjakajasta. Tšerskivuoristo on nimetty puolalaisen tiedemiehen ja tutkimusmatkailijan Jan Czerskin () mukaan. Czerski oli geologi ja maantieteilijä, joka tutki Siperiaa 1800-luvulla jouduttuaan ensin karkotetuksi sinne Venäjän armeijan sotilaaksi, osallistuttuaan vallankumoukselliseen toimintaan. Luokka:Sahan tasavallan maantiede Luokka:Venäjän vuoristot
Paltaniemen kuvakirkko

Paltaniemen kuvakirkko (myös Paltamon vanha kirkko) on vuonna 1726 valmistunut puukirkko Kajaanin Paltaniemellä. == Historiaa == thumb|175px|left|Kellotapuli Koko Kainuu kuului kirkollisesti Liminkaan aina vuoteen 1559 asti. Seurakunnan nimeksi tuli Oulujärven erämaaseurakunta, jonka ensimmäinen kirkko rakennettiin Manamansaloon ja joka tuhoutui rappasodissa 1581. Emäseurakunta sai alkunsa Paltamo-nimisenä vuonna 1599, jolloin rakennettiin ensimmäinen kirkko Paltaniemelle. Tämä kirkko tuhoutui maanjäristyksen seurauksena rantatörmän vyöryssä 1626. Seuraava vuonna 1665 valmistunut kirkko poltettiin isonvihan aikaan 1716 pian Kajaanin linnan tuhoamisen jälkeen. Nykyinen kirkko valmistui 1726. Aluksi se aiottiin rakentaa vanhan poltetun kirkon paikalle Kirkkoniemeen, mutta rantatörmän vaarallisuus huomattiin ajoissa. Kirkon rakensi 24 kirvesmiestä Johan Simonpoika Knubbin johdolla. Knubb kuului etelä- pohjalaiseen kirkonrakentajasukuun. Kirkko vihittiin käyttöön kynttilänpäivänä 1727, mutta varsinainen sisustus saatiin valmiiksi vasta 1781. Margareta Capsian maalaama pyhää ehtoollista esittävä alttaritaulu saatiin kirkkoon 1727. Kirkolle ominaiset katto- ja holvimaalaukset on tehnyt Emanuel Granberg vuosina 1778–1781. "Lankkumaalariksi" haukuttu Pekka Qfeflander restauroi kolmea maalausta vuonna 1851, jolloin ne menettivät osan alkuperäisestä loistostaan. Parhaiten säilynyt maalaus on pääoven yläpuolella oleva "viimeinen tuomio", jonka yläosa kuvaa taivasta ja alaosa helvetin kurjuutta. Huomattavan suuri osa maalauksen alapuolesta on kuitenkin poistettu, koska se lienee järkyttänyt seurakuntalaisia. Vuosina 1622 ja 1685 tehdyt kirkonkellot ovat ainoat ensimmäisistä kirkoista ehjinä säilyneet esineet. Kellot olivat liian raskaat kirkon omalle tornille, joten niille jouduttiin rakentamaan oma tapuli 1768–1769. == Nykyaika == Tässä Kainuun emäseurakunnan kirkossa on istumapaikkoja noin 800. Vaikka Paltaniemen kylä kuuluukin Kajaaniin, on kirkko edelleen Paltamon seurakunnan omistuksessa. Kajaanin seurakunta vuokraa kirkkoa ja järjestää siellä jumalanpalveluksia kesäisin ja jouluna. Kirkossa ei ole sähköjä tai lämmitystä. == Lähteet == *Kajaanin seurakunnan toimitilat *Paltamon vanha kirkko == Aiheesta muualla == * Luokka:Kajaanin kirkkorakennukset Luokka:Suomen puiset ristikirkot Luokka:Suomen 1700-luvulla rakennetut rakennukset ja rakennelmat
Leuenbergin konkordia

Leuenbergin konkordia on vuonna 1973 laadittu luterilaisten ja reformoitujen kirkkojen välinen kirkon oppia koskeva sopimus. Sopimuksen ovat allekirjoittaneen lähes kaikki suuret Manner-Euroopan luterilaiset ja reformoidut kirkot. Konkordian mukaan sen allekirjoittajat ovat päässeet yhteisymmärrykseen evankeliumin sisällöstä. Sopimuksen tekstissä kuvataan yhteisymmärrys vanhurskauttamisopissa, kristologiassa, sanan teologiassa, kasteessa ja ehtoollisessa. Lisäksi sopimuksessa mainitaan, että osapuolten tunnustuskirjoissaan antamat oppituomiot ehtoollisesta, kristologiasta ja predestinaatiosta eivät enää koske nykyisiä kirkkoja. Näillä perusteilla syntyy sopimuksen mukaan jäsenkirkkojen välille kirkollinen yhteys. Tämän on käytännössä ymmärretty tarkoittavan alttarin ja saarnatuolin yhteyttä: kirkon hyväksyvät toisessa kirkossa toimitetun kasteen, kirkkojen jäsenet ovat tervetulleita jäsenkirkon ehtoolliselle ja kirkkojen saarnaviran haltijat voivat saarnata toinen toisensa kirkossa. Suomen, Ruotsin ja Islannin luterilaiset kirkot eivät ole allekirjoittaneet konkordiaa. Sopimus on nähty teologisesti ongelmalliseksi mm. piispanvirkaa koskevien linjauksien sekä siihen sisältyvän sanan teologiaan perustuvan metodin johdosta. Suomen evankelis-luterilainen kirkko on kuitenkin osallistunut Leuenbergin kirkkoyhteisön eli nykyisen Euroopan protestanttisten kirkkojen yhteisön toimintaan esimerkiksi antamalla lausuntoja yhteisön antamista teologisista dokumenteista. ==Lähteet== Luokka:Protestanttiset kirkot ja ekumenia Luokka:Kirkkohistoria de:Gemeinschaft Evangelischer Kirchen in Europa fr:Communion d'Églises protestantes en Europe
Uskonpuhdistus Ruotsissa

Uskonpuhdistus eli reformaatio lähti liikkeelle saksalais-roomalaisesta keisarikunnasta Martti Lutherin toiminnan seurauksena 1500-luvun alussa. Ruotsin luterilaisuuden vakiinnutti vuonna 1593 pidetty Uppsalan kokous. Uskonpuhdistuksen yhteydessä kirkon taloudellista asemaa heikennettiin. Tämä ja Ruotsin irrottautuminen Kalmarin unionista johti Ruotsin kulttuurilliseen eristymiseen muusta Euroopasta. Uskonpuhdistuksen periaatteiden mukaisesti Ruotsissa alettiin tehdä kansankielistä kirjallisuutta. Molemmille valtakunnan kielille, ruotsiksi ja suureksi osaksi suomeksi, tehtiin raamatunkäännökset. Muutakin kirjallisuutta julkaistiin sekä ruotsiksi että suomeksi. == Tausta ja uskonpuhdistuksen alkuajat == Kustaa Vaasa oli johtanut kansallista kapinaa Tanskan Kristian II:sta vastaan. Kustaa nousi valtaan vuonna 1521 ja hänet valittiin kuninkaaksi vuonna 1523. Kuningas Kustaan tavoitteena oli itsenäinen Ruotsi ja vahva kruunu. Tämän saavuttamiseksi kirkon valtio valtiossa -asema oli tuhottava ja sen omaisuus oli takavarikoitava kruunulle. Kuninkaan tärkein neuvonantaja kirkkopolitiikan suhteen oli Strängnäsin arkkidiakoni Laurentius Andreæ, joka suunnitteli kirkon kansallistamisen. Andreæn mukaan kirkko oli uskovien yhteisö, joten sen omaisuus kuului kansalle, ja kuningas hallinnoi tätä omaisuutta. Ylin auktoriteetti oli Raamattu eikä kukaan ihminen. Arkkipiispa Gustav Trolle oli pysynyt uskollisena Kristianille ja paennut maasta. Koska paavi tuki Trollea, hänen sijalleen ei aluksi voitu nimittää uutta arkkipiispaa. Kustaa Vaasa kuitenkin nimitti piispanvirkoihin hänelle uskollisia miehiä. Vuonna 1524 yhteys paaviin katkesi, kun Kustaa vaati saada pitää annaatit itsellään. Luterilaisuuden innokkain vastustaja oli Linköpingin piispa Hans Brask, joka vuonna 1522 uhkasi ekskommunikaatiolla niitä, jotka lukivat tai ostivat Lutherin kirjoituksia. Tukholmassa luterilaisuus levisi lukuisten saksalaisten kauppiaiden välityksellä. Tukholman ulkopuolella uskonpuhdistus ei ollut Ruotsissa suosittu liike, vaan se johdettiin ylhäältä. == Uskonpuhdistus Suomessa == Ilmeisesti Suomen ensimmäinen uskonpuhdistuksen julistaja oli Petrus Särkilahti. Varsinaisesti uskonpuhdistuksen laittoi käyntiin Wittenbergin yliopistosta valmistunut pappispolvi, joka oli lähtenyt opiskelemaan 1530-luvulla. Tähän pappissukupolveen kuuluivat muun muassa Suomen uskonpuhdistuksen keskeisimmät hahmot Mikael Agricola ja Paavali Juusten. Uskonpuhdistuksen keskeisimpiä periaatteita oli kristinuskon opettaminen kansan kielellä ja näin Mikael Agricola loi kirjoitetun suomen kielen – Agricolaa kutsutaan suomen kirjakielen isäksi. Kansankielisen jumalanpalveluksen käyttöönotosta on Suomessa vain Paavali Juustenin muistitietoa. == Katso myös == * vastauskonpuhdistus Ruotsissa == Lähteet == *
Pusta

Pusta () on Unkarin aroseutu. Pustalla vallitsee mannerilmasto, ja kasvillisuus on niukkaa. Pusta oli alun perin melko autiota seutua, joka soveltui ainoastaan karjan laiduntamiseen. Nykyään suuri osa siitä on kastelulla muokattu maanviljelylle sopivaksi, ja alkuperäistä pustamaisemaa voi nähdä enää harvoissa paikoissa, esimerkiksi Hortobágyn kansallispuistossa. Maaperä koostuu mustastamullasta. Pohjaveden pinta on korkealla, minkä ansiosta puut ja pensaat saavat ravintoa koko vuoden. ==Pustan muodostuminen== Alkujaan Unkarin pusta oli merenpohjaa, johon Tonava on kasannut lietettä. Myös tuuli on tuonut mukanaan pölymaata, ja näin Unkarin pusta on saanut alkunsa. ==Viljelyskasvit== Unkarin pustalla kasvatetaan paljon paprikaa, sillä se on Unkarin kansallisherkku.KM Eurooppa (maantiedon oppikirja) ==Triviaa== Puszta on unkarin kielessä paitsi aroseudun nimitys myös adjektiivi, jonka merkitys on tyhjä, autio, lakea ja paljas. ==Lähteet== == Aiheesta muualla == *Hungarian National Park The Puszta, Hortobágy Luokka:Unkarin maantiede Luokka:Arot
Pacific Coast Hockey Association

Pacific Coast Hockey Association oli yksi suurimmista jääkiekkoliigoista 1900-luvun alussa. Sitä pelattiin vuosina 1911–1924, kunnes viimeisetkin seurat liittyivät Western Canada Hockey Leagueen. Sarjassa pelasi aluksi vain kolme joukkuetta, jotka olivat New Westminster Royals, Victoria Aristocrats ja Vancouver Millionaires. Vuonna 1915 PCHA ja National Hockey Association tekivät sopimuksen, jossa sovittiin kummankin liigan voittajan kohtaavan kauden päätteeksi Stanley Cup -finaaleissa. Nyt PCHA:ssa pelasi kaksi uutta seuraa: Portland Rosebuds oli liittynyt 1914 ja vuonna 1915 liigaan liittyi Seattle Metropolitans. Täten PCHA:n mestaruudesta ja paikasta Stanley Cup -finaaleihin pelasi viisi joukkuetta. Vancouver Millionaires voitti Stanley Cupin ensimmäisenä PCHA-seurana vuonna 1915. Seuraavalla kaudella Portland Rosebuds pelasi ensimmäisenä amerikkalaisseurana Stanley Cup -finaaleissa ollen niiden häviävä osapuoli. Seattle Metropolitans voitti vuotta myöhemmin Stanley Cupin ensimmäisenä amerikkalaisjoukkueena. Vuonna 1921 perustettiin Western Canada Hockey League, jonka joukkueet pääsivät myös kilpailemaan Stanley Cupista. Vuonna 1924 Vancouver Maroons vetäytyi PCHA:sta ja kaksi jäljelle jäänyttä seuraa liittyivät Western Hockey Leagueen. WHL pysyi pystyssä vuoteen 1926 asti, jolloin ainoaksi liigaksi jäi NHL. Victoria Cougarsin vuoden 1925 Stanley Cup -mestaruus jäi viimeiseksi muun kuin NHL- seuran voittamaksi Stanley Cupiksi. Luokka:National Hockey League Luokka:Entiset jääkiekkosarjat Luokka:Kanadan jääkiekkosarjat Luokka:Yhdysvaltain jääkiekkosarjat
Debyen ja Wallerin tekijä

Debyen ja Wallerin tekijä, B-tekijä tai lämpötilatekijä on parametri, jota käytetään röntgendiffraktiodatan laadun tarkkailussa ja kiteen epäjärjestyksen tutkimuksessa. B-tekijä kertoo atomien lämpöliikkeestä kiteessä sekä kiteen rakenteen järjestyneisyydestä. Kiteen B-tekijä ja atomien B-tekijät ovat eri arvoja, vaikka niitä kutsutaankin samalla nimellä. B-tekijän keksivät Peter Debye ja Ivar Waller. Sen laatu on pituuden neliö (tavallisesti Å2). ==B-tekijä kiteen laadun mittarina== Mitä alempi B-tekijä on, sitä paremmin järjestäytynyt tutkimuksessa käytetty kide on ollut. Tyypillisestä proteiinikristallista saatava B-arvo on 15-20 Å2:ä. Röntgenkristallografiassa käytetty intensiivinen röntgensäteily vaurioittaa kidettä ja B-tekijän arvo kasvaa mittauksen jatkuessa. Alin mitattu yleinen B-tekijä makromolekyylille (vuoteen 2002 mennessä) on ollut krambiini-nimisestä kasvin tuottamasta myrkystä tehdyllä kiteellä. Kyseinen B-tekijän arvo oli 2.5 Å2 (Jelsch, C. ym. 2002). ==B-tekijä ja resoluutio== B-tekijän arvo alenee resoluution parantuessa. Edellä mainitun krambiinin hyvin alhainen 2.5 Å2-arvo saatiin alimmalla makromolekyylille saavutetulla resoluutiolla 0.54 Å. Mikäli resoluutio on huono, voidaan laskea vain yleinen B-arvo koko molekyylille, tai esimerkiksi B-arvot proteiinin aminohappotähteiden sivu- ja pääketjulle. Mikäli mallin resoluutio on korkea, voidaan sen jokaiselle atomille laskea B-tekijä. ==B-tekijä lämpövärähtelyn mittarina== Eri atomien B-arvot ovat erilaiset, sillä atomien lämpöliike molekyylissä vaihtelee. Esimerkiksi proteiinin sivuketjun atomit liikkuvat vapaammin kuin hiili-typpi -rangan atomit, mikä vaikuttaa B-tekijän arvoihin. Atomin B-tekijästä voidaan myös päätellä, mitä alkuainetta atomi edustaa. Joskus molekyyliä röntgenkristallografian keinoin mallinnettaessa voi nimittäin olla epäselvää, onko jokin mallissa oleva kohde esimerkiksi vesimolekyyli vai jokin ioni. B-arvo riippuu siis atomista ja sen sijainnista molekyylissä, eikä eri atomeille ole tyypillistä yhtä B-arvoa. ==Isotrooppinen ja anisotrooppinen B-tekijä== Isotrooppinen B-arvo on laskettu siten, että atomin ajatellaan voivan värähdellä missä tahansa suunnassa. Realistisempi anisotrooppinen B-tekijä saadaan rajoittamalla atomin värähtelysuuntien mahdollisuutta. Anisotrooppiset arvot voidaan laskea vain malleille, joilla on hyvä resoluutio. ==Lähteet== * Blow, D. Outline of Crystallography for Biologists. Oxford University Press, 2002. * Jelsch, C. ym. Accurate protein crystallography at ultra-high resolution: valence electron distribution in crambin. Proc. Natl Acad. Sci., USA, 97, 3171-6. 2002. Luokka:Rakennebiologia Luokka:Kristallografia
Kadotettu paratiisi

Kadotettu paratiisi () on eeppinen runoelma, jonka englantilainen runoilija John Milton kirjoitti esikuvinaan Homeros ja Vergilius. Teos julkaistiin vuonna 1667, mutta Milton oli aloittanut sen kirjoittamisen jo pari vuotta aikaisemmin.Yleinen kirjallisuuden historia 1900, s. 109 Teoksen on suomentanut Yrjö Jylhä, ja siihen on elämäkerran ja selitykset kirjoittanut Eino Railo, ja suomennoksen julkaisi WSOY vuonna 1933Kadotettu paratiisi. Kirjasampo. Viitattu 7.10.2017. Aluksi kirja ilmestyi kaksiosaisena, ja se on kirjoitettu riimittömin säkein eli niin sanotuilla silosäkeillä, loppusoinnuttomalla jambimitalla, jota edellisen aikakauden näytelmärunoilijat olivat käyttäneet. Runoelma ilmestyi aikana, jolloin loppusoinnut olivat tulleet muotiin. Milton nojautui kreikkalaisiin ja roomalaisiin eepoksiin ja hylkäsi loppusoinnut "barbaarisen aikakauden keksintöinä".Yleinen kirjallisuuden historia 1900, s. 111–112 Vuonna 1674 julkaistiin toinen painos, johon sitä on muokattu, ja se on jaettu kahteentoista kirjaan, joiden kunkin alussa on lyhyt yhteenveto.Bio on Milton, Poetry Foundation. Viitattu 7.10.2017 Runoelma käsittelee Raamatun kertomusta ihmisen syntiinlankeemuksesta: Saatanasta lähtöisin olevaa Aatamin ja Eevan kiusausta ja heidän karkotustaan Eedenin puutarhasta. Milton sanoo ensimmäisessä kirjassa, että hänen tarkoituksensa on oikeuttaa Jumalan teot ihmistä kohtaan. thumb|upright|left|William Blaken kuvitusta Kadotettuun paratiisiin (1808): Eevan kiusaus ja syntiinlankeamus. == Lähteet == * ===Viitteet=== == Aiheesta muualla == *Dartmouth: Milton Reading Room - Paradise Lost Luokka:Runoelmat Luokka:Saatana fiktiossa Luokka:1600-luvun kirjat Luokka:John Miltonin teokset
Hortobágy

Hortobágy on kunta Unkarissa, Hajdú-Biharin läänissä 36 km Debrecenistä länteen. Kunnan väkiluku oli vuonna 2004 1667 henkilöä. == Nähtävyydet == * Hortobágyn kansallispuistossa voi tutustua pustan ainutlaatuiseen paimenkulttuuriin Hortobágyn kansallispuistossa, joka on otettu osaksi UNESCOn maailmanperintöluetteloa * Hortobágyin yhdeksänkaarinen silta (Hortobágy Kilenclyukú Híd), joka rakennettiin vuosina 1827-33 ja on ollut Keski-Euroopan pisin julkinen kivisilta * Hortobágyi Nagycsárda * Hortobágy Galéria * Hortobágyin paimenmuseo * 1100-vuotisnäyttely (Millecentenáriumi Kiállítás) kunnanvirastossa (Polgármesteri Hivatal) * Pustan eläintarha (Pusztai Állatpark) == Lähteet == == Aiheesta muualla == * Hortobágyin kunnan kotisivu Luokka:Unkarin kunnat Luokka:Hajdú-Bihar Luokka:Unescon maailmanperintökohteet Unkarissa
Virgin Suicides

Virgin Suicides (The Virgin Suicides), televisioesityksessä Virgin Suicides – Kauniina kuolleet, on vuonna 1999 valmistunut elokuva, jonka on käsikirjoittanut ja ohjannut Sofia Coppola. Jeffrey Eugenidesin romaaniin perustuvassa, 1970-luvulle sijoittuvassa elokuvassa michiganilaista lähiötä järkyttää 13-vuotiaan Cecilia Lisbonin itsemurha. Suojellakseen perheen neljää muuta teini-ikäistä tytärtä, Bonnieta, Luxia, Theresea ja Marya, perheen äiti tiukentaa otettaan kasvatukseen entisestään. Tilanne muuttuu kun koulun hurmuri Trip Fontaine (Josh Hartnett) viettelee yhden perheen tytöistä, Lux Lisbonin (Kirsten Dunst). Pitkällisen taivuttelun tuloksena vanhemmat antavat tyttöjen osallistua päättäjäistansseihin. Ensimmäisen alkoholikokeilun ja ihastuksen hurmoksessa Tripin ja Luxin ilta päätyy seksiin koulun jalkapallokentän laidalla. Aamulla Lux herää huomatakseen olevansa yksin. Kotiin palaava Lux ja muut sisarukset vangitaan kotiinsa. Naapurin pojat seuraavat tyttöjä kaukoputkella ja yrittävät auttaa heitä saamaan kontaktia ulkomaailmaan, mutta tytöt vaipuvat entistä syvemmälle omaan maailmaansa. He ovat päättäneet vapauttaa itsensä tekemällä yhdessä itsemurhan. Elokuva perustuu pitkälti takaumiin poikien muistellessa nuoruutensa mysteeriä. Elokuvaa siivitetään haastatteluilla ja musiikinpätkillä, sekä kertojan pitkillä kertomuksilla muistoistaan. Elokuvassa keskeistä roolia näyttelevän musiikin on suurimmalta osin tehnyt ranskalainen Air, mutta elokuvan soundtrackilla esiintyy myös 1970-luvun artisteja, kuten Heart, Bread ja Carole King. == Merkittävimmät näyttelijät == == Lähteet == == Aiheesta muualla == * * Elokuvan viralliset sivut * Sofia Coppola on making The Virgin Suicides: 'When I saw the rough cut I thought: Oh no, what have I done?' (The Guardian 25.1.2018) Luokka:Yhdysvaltalaiset draamaelokuvat Luokka:Vuoden 1999 yhdysvaltalaiset elokuvat Luokka:Sofia Coppolan ohjaamat elokuvat Luokka:Elokuvat itsemurhasta
Egyptiläiset (Balkan)

Egyptiläiset ovat pääasiassa Kosovossa ja Pohjois-Makedoniassa elävä albaaninkielinen ryhmä. He eivät ole sukua Afrikan pohjoisosassa sijaitsevan Egyptin väestölle, joka koostuu pääasiassa arabeista. Muut luokittelevat egyptiläiset usein osaksi romanien kansaa, mutta he itse pitävät itseään erillisenä ryhmänä. Heidän alkuperänsä on epäselvä. Erään teorian mukaan egyptiläiset polveutuvat Egyptistä Balkanille saapuneista mustalaisista. Toinen teoria esittää, että heidän esi-isänsä olisivat 300-luvulla Egyptistä saapuneita sotureita. Kosovon ja Pohjois-Makedonian lisäksi joitakin egyptiläisiä elää Bosnia ja Hertsegovinassa, Kroatiassa, Bulgariassa, Kreikassa, Albaniassa, Serbiassa ja Vojvodinassa. Vuonna 1996 Kosovossa eli 87 000 ja vuonna 1994 Pohjois-Makedoniassa eli 3 169 egyptiläistä. Kosovon sodan jälkeen useat egyptiläiset ovat siirtyneet Kosovosta Serbiaan, Vojvodinaan ja Montenegroon. Uskonnoltaan egyptiläiset ovat muslimeita. == Katso myös == * aškaalit == Lähteet == == Aiheesta muualla == * Marushiakova, Elena et al. Identity Formation among Minorities in the Balkans: The cases of Roms, and Ashkali in Kosovo. Sofia: Minority Studies Society "Studii Romani", 2001 * History of the Balkan Egyptians Council of Europe Luokka:Kosovon etniset ryhmät Luokka:Pohjois-Makedonian etniset ryhmät Luokka:Serbian etniset ryhmät Luokka:Etnis-uskonnolliset ryhmät Luokka:Indoeurooppalaiset kansat
Tšebyšovin summaepäyhtälö

Matematiikassa Pafnuti Tšebyšovin mukaan nimetyn Tšebyšovin summaepäyhtälön mukaan jos :a_1 \geq a_2 \geq \cdots \geq a_n ja :b_1 \geq b_2 \geq \cdots \geq b_n, on :n \sum_{k=1}^n a_kb_k \geq \left(\sum_{k=1}^n a_k\right)\left(\sum_{k=1}^n b_k\right). Vastaavasti jos :a_1 \geq a_2 \geq \cdots \geq a_n ja :b_1 \leq b_2 \leq \cdots \leq b_n, on :n \sum_{k=1}^n a_kb_k \leq \left(\sum_{k=1}^n a_k\right)\left(\sum_{k=1}^n b_k\right). Tšebyšovin summaepäyhtälön voidaan todistaa esimerkiksi suuruusjärjestysepäyhtälön avulla. Tšebyšovin summaepäyhtälöstä on olemassa myös versio integroituville funktioille: Jos f ja g ovat reaaliarvoisia integroituvia funktioita välillä [0,1], jotka ovat molemmat joko kasvavia tai väheneviä, on : \int fg \geq \int f \int g.\, Tulos voidaan yleistää minkä tahansa avaruuden integraaleille samoin kuin numeroituvan monelle integrandille. Luokka:Epäyhtälöt
Sintra

Sintra on Portugalissa Lissabonin alueella sijaitseva kaupunki ja yksi Unescon maailmanperintökohteista.Cultural Landscape of Sintra Unesco Se on myös suosittu matkailukohde muun muassa Pena palatsin, Castelo dos Mourosin, Sintra-Cascaisin luonnonpuiston ja myös kaupungin itsensä ansiosta. Sintra sijaitsee Sintravuorten pohjoisrinteellä noin 25 kilometriä Lissabonista. Maurien palatsi () on rakennettu 700- ja 800-luvuilla vuorenhuipulle. Toisella huipulla on Penan palatsi 1800-luvulta. Palatsin laajoissa puutarhoissa on yli 2 000 kasvilajia. Kuninkaallinen linna on itse Sintran kaupungissa. Se rakennettiin 1400-luvulla, ja kuningasperhe käytti sitä kesälinnanaan, kun Lissabonissa oli helteistä. Lordi Byron kirjoitti vuonna 1809 ystävälleen Francis Hodgsonille, että hänen "täytyy huomauttaa Sintran olevan kaunein kaupunki maailmassa".Sintra Living Portugal Sintra on suomalais- portugalilaisen laulajan Anna Abreun lapsuuden toinen kotikaupunki, jossa hän yhä lomailee.Tavallisesta tähdeksi. Kirkko ja kaupunki 6.8.2009. Viitattu 7.1.2020 Sintra-218-Kirche-Platz beim Palacio Nacional de Sintra-2011-gje.jpg Sintra-226-Haus-2011-gje.jpg Sintra-Palacio Nacional da Pena-10-2011-gje.jpg|Palacio Nacional de Pena. Sintra-Palacio Nacional da Pena-18-2011-gje.jpg|Palacio Nacional de Pena. Sintra-Palacio Nacional da Pena-44-Neptun-2011-gje.jpg|Palacio Nacional de Pena. Sintra-Palacio Nacional de Sintra-06-2011-gje.jpg|Palacio Nacional de Sintra. Sintra-Palacio Nacional de Sintra-40-Innenhof-2011-gje.jpg|Palacio Nacional de Sintra. Sintra-Palacio Nacional de Sintra-58-Saal-Azulejos-2011-gje.jpg|Palacio Nacional de Sintra. == Lähteet == == Aiheesta muualla == * Viralliset sivut (portugaliksi ja englanniksi) Luokka:Portugalin kunnat Luokka:Unescon maailmanperintökohteet Portugalissa Luokka:Lissabonin alue
Keskivuoristo

Keskivuoristo () tarkoittaa vuoristoa, joka on melko matala eikä ylitä jotain tiettyä korkeutta. Tätä korkeutta ei ole määritelty tarkasti, se voi olla 500–1 500 metriä. Keskivuoristoilla ei vähäisen korkeutensa vuoksi ole paljon eri kasvillisuusvyöhykkeitä toisin kuin korkeammilla vuoristoilla. Vuorten laet ovat yleensä melko tasaisia. Keskivuoristoja on runsaasti Keski- Euroopassa. Saksan kaikki vuoristot ovat Alppeja lukuun ottamatta keskivuoristoja, muun muassa Harz ja Erzgebirge. Myös kaikki Unkarin vuoristot ovat keskivuoristoja. Luokka:Vuoristot
Dhyana

Dhyana Dhyana sanskriitinkielinen nimi sanskriitinkielinen nimi latinisaatio Dhyāna devanāgarī ध्यान paalinkielinen nimi paalinkielinen nimi latinisaatio Jhāna devanāgarī झान sinhala ඣාන kiinankielinen nimi kiinankielinen nimi Hanyu pinyin Chán Wade-Giles Ch'an kantoninkiinalainen IPA sɪm4 kantoninkiinalainen jyutping sim Hanzi 禪 Jiantizi 禅 koreankielinen nimi koreankielinen nimi uudistettu latinisaatio Seon McCune-Reischauer Sŏn Hangul 선 Hanja 禪 japaninkielinen nimi japaninkielinen nimi Romaji Zen Kanji 禅 vietnaminkielinen nimi vietnaminkielinen nimi Quốc ngữ Thiền Dhyāna (sanskriittia) tai Jhāna (paalia) voi viitata meditaatioon yleensä tai meditaatiotilan tyyppiin tai syvyysasteeseen.Gothóni, R; Māhapañña: "Buddhalainen sanasto ja symboliikka" Gaudeamus, Helsinki 1990 Se on buddhalaisuuden avainkäsitteitä. Samaa tarkoittavia sanoja ovat kiinan chán ja japanin zen. ==Dhyāna buddhalaisuudessa== Paali-kaanonissa Buddha kuvailee kahdeksaa toistaan seuraavaa meditaatioon uppoutumisen tilaa eli jhānaa. Ensimmäiset neljä, puhtaiden hahmojen meditaatiotilat, liittyvät fyysiseen maailmaan ja viimeiset neljä, hahmottomat meditaatiotilat, liittyvät ainoastaan henkiseen maailmaan; neljässä ylimmässä jhānassa ei siis ole kehon kokemusta. ==Lähteet== Luokka:Buddhalainen meditaatio
Pohjanmaan maanjäristys 1626

Pohjanmaan maanjäristys oli Pohjanmaalla vuonna 1626 tapahtunut maanjäristys, jonka voimakkuus oli välillä 4–5 Richterin asteikolla. Maanjäristyksen päivämääräksi on kirjattu 22. kesäkuuta 1626, ja se on tuntunut nykyisten Pohjois-Pohjanmaan ja Kainuun maakuntien alueilla. Järistystä pidetään Suomen historian tuhoisimpana, koska se on ainoa, joka on aiheuttanut merkittävää vahinkoa julkiselle rakennukselle. Vuoden 1626 maanjäristys on mitä todennäköisimmin merkittävin aineellisia vahinkoja aiheuttanut tämäntyyppinen tapahtuma Suomen historiassa. Se muistetaan siitä, että Paltamon pitäjän kirkko Kainuun Paltaniemellä tuhoutui järistyksessä niin pahoin, että tilalle täytyi myöhemmin rakentaa uusi kirkko. Nykyinen Paltaniemen kuvakirkko lähellä Oulujärven rantaa on puolestaan rakennettu tämän seuraavan kirkon tilalle. Paltamon vanhan kirkon kohtalo on siis Suomen oloissa sangen erikoislaatuinen. Maanjäristys aiheutti todennäköisesti Pohjanmaan ja Kainuun alueella muutakin vahinkoa, mutta näistä ei ole juuri tarkempaa tietoa. Väitetään kuitenkin Iin pitäjässä Perämeren rannikolla erään kokonaisen niemen jääneen veden alle saman maanliikunnan seurauksena. Tämä myös Paltamon maanjäristyksenä tunnettu maanjäristys tapahtui siis kesäpäivänseisauksen aikaan 22. kesäkuuta 1626. Vain viikkoa myöhemmin, 30. kesäkuuta 1626, tapahtui puolestaan Napolissa suuri maanjäristys, jonka sanotaan vaatineen 10 000 kuolonuhria. Se on tähän mennessä viimeisin suuri järistys tuliperäisellä Napolin seudulla. On mahdollista, että näiden välillä on ollut jokin yhteys siinä mielessä, että Välimeren alueen mannerlaattojen liikunnot, jotka aiheuttivat Napolin maanjäristyksen, olisivat jo tätä ennen aiheuttaneet jännityksiä myös Pohjois- Euroopassa, jotka olisivat sitten purkautuneet Pohjanmaan järistyksessä. Vaikka ennen seismografien tai edes tarkkojen muistiinpanojen aikaa tapahtuneiden järistysten voimakkuutta on vaikeaa tietää kovin tarkasti, on todennäköinen arvio Pohjanmaan järistyksen voimakkuudesta noin 4,6 Richterin asteikolla. Täten se kuuluu kymmenen voimakkaimman Suomessa vuoden 1500 jälkeen tapahtuneen järistyksen joukkoon. Voimakkuudessa tämä järistys jää siten selvästi jälkeen Perämeren maanjäristyksestä 1882. Perämerellä tuon vuoden kesäkuussa sattuneista kahdesta suuresta järistyksestä jälkimmäinen on Suomen tunnetun historian voimakkain, hieman yli 5 Richterin asteikolla, mutta Perämeren järistykset eivät aiheuttaneet merkittäviä tuhoja. Fennoskandian alueella ei tapahdu suuria maanjäristyksiä, ja järistykset voimakkuudeltaan yli 4 Richterin asteikolla ovat harvinaisia. Tämän kokoluokan tapahtuma kestää vain noin kymmenen sekuntia eikä tavallisesti aiheuta juurikaan vahinkoja. Nämä pienehköt järistykset ovat pääasiassa seurausta Atlantin keskiselänteen aiheuttamista jännityksistä, harvemmin muista syistä kuten maankohoamisesta. Suomessa maan tärähtely on yleisintä pohjoisessa. == Aiheesta muualla == * Helsingin yliopiston Seismologian laitos: Maanjäristykset Suomessa Luokka:1600-luvun maanjäristykset Luokka:1626 Luokka:Maanjäristykset Suomessa Luokka:Pohjanmaan historia
Lucius I

Lucius I (k. 5. maaliskuuta 254)The Book of Saints: 351 oli paavina kahdeksan kuukauden ajan vuodesta 253 – 5. maaliskuuta 254 saakka.Hanska 2005: 317 Hänen nuoruudestaan ei tiedetä juuri mitään, ei edes syntymävuotta. Hänet valittiin paaviksi kesällä 253, kun hänen edeltäjänsä Pyhä Cornelius joutui lähtemään maanpakoon. Perimätiedon mukaan Lucius kärsi marttyyrikuoleman keisari Valerianuksen vainoissa. ==Lähteet== * * ===Viitteet=== Luokka:Paavit Luokka:Syntymävuosi tuntematon Luokka:Vuonna 254 kuolleet
Keskiyön aurinko

Keskiyön aurinko (myös yötön yö tai polaaripäivä) on luonnonilmiö, jossa aurinko ei laske horisontin alapuolelle vuorokauden aikana. Siitä syystä ilmiö on kaamoksen vastakohta. Ilmiö johtuu maapallon pyörimisakselin kaltevuudesta kiertorataan nähden. Ilmiö esiintyy ainoastaan napapiireillä ja sitä korkeammilla leveysasteilla. Ilmiö on sitä pidempi, mitä lähempänä napa- alueita on. Esimerkiksi Suomen pohjoisimmassa kohdassa, Nuorgamissa aurinko on horisontin yläpuolella yhtäjaksoisesti toukokuun 16. päivästä heinäkuun 29. päivään saakka eli 74 päivän ajan. Jos valo ei taipuisi ilmakehässä, napapiiri olisi sen alueen rajana, jossa auringon keski­piste pysyy yhtenä päivänä vuodessa horisontin yläpuolella koko vuorokauden. Pohjoisella napa­piirillä tämä tapahtuu kesä­päivän­seisauksena 21. tai 22. kesäkuuta, ja eteläisellä napapiirillä 21. tai 22. joulukuuta (eli silloin, kun pohjoispuoliskolla on talvipäivänseisaus). Samoin napa­piirit olisivat myös kaamoksen rajoina. Auringon suuri koko ja valon taipuminen saavat kuitenkin aikaan, että ainakin auringon yläreuna näkyy ympäri vuorokauden suunnilleen yhden leveysasteen verran pohjoisen napapiirin eteläpuolella. Suomessa tämä raja kulkee hieman Kemin eteläpuolitse.Oja, s. 121-122 Samoin keskiyön auringon raja on noin yhden asteen verran eteläisen napapiirin pohjoispuolella. Koska eteläisen napapiirin eteläpuolella ei ole pysyvää ihmisasutusta, voi yöttömän yön helpoiten kokea pohjoisella napapiirin alueilla - Alaskassa, Kanadassa, Grönlannissa, Islannissa, Norjassa, Suomessa, Ruotsissa ja Venäjällä. Päinvastainen tapahtuma, jossa aurinko ei vuorokauden aikana nouse horisontin yläpuolelle on nimeltään kaamos tai polaariyö. == Lähteet == == Aiheesta muualla == Luokka:Luonnonilmiöt Luokka:Aurinko Luokka:Seulonnan keskeiset artikkelit
Punaiset messiaat

Punaiset messiaat oli pääasiallisesti vuosina 1991–1998 toiminut porvoolainen punk rock -yhtye. Se aloitti osana 1990-luvun alun suomalaista punk/hc-skeneä mutta alkoi pian yhdistelemään musiikkiinsa progressiivisia elementtejä. Punaiset messiaat oli vuodesta 1993 lahtelaisen Levy-yhtiön ensimmäisten kiinnitysten joukossa. Esiintyminen muiden ns. punkpop-yhtyeiden kanssa vaikutti myös Punaisten messiaiden musiikkityyliin. Eniten kaupallista menestystä niittänyt toinen albumi Lemmentykki oli rock- ja punkpop- vaikutteinen, kun taas muut levyt olivat musiikillisesti kunnianhimoisempia. Vaihtelevilla kokoonpanoilla esiintyneen Punaisten messiaiden ura sisälsi useita äänitteitä, pienimuotoisia kiertueita sekä radio- ja tv-esiintymisiä. Syksyllä 1997 laulaja-lauluntekijä Piet muutti asumaan Lontooseen. Muut jäsenet jatkoivat vielä seuraavaan vuoteen uuden laulajan, Sarkka Raudan kanssa, kunnes toiminta ehtyi. Punaiset messiaat koottiin uudelleen 1999 Pietin muutettua takaisin Suomeen. Yhtye soitti vielä kolme konserttia ja äänitti materiaalin neljättä albumiaan varten kesällä 2000. Levy jäi kuitenkin viimeistelemättä, koska sen tekovaiheessa jäsenten mielenkiinto alkoi kohdistua enemmän muihin projekteihin, muun muassa Dolchamariin, jossa Piet edelleen vaikuttaa. Stöde, Kessu ja Läynde soittavat yhä yhdessä. Heillä on nykyisin Luode-niminen yhtye. Lende soitti Lordissa koskettimia 2005–2012 käyttäen taiteilijanimeä Awa. Vuonna 2018 Lende liittyi Dingoon kosketinsoittajaksi. ==Jäsenet== *Piet Raakalainen – laulu (1991–) *Stöde Beelzebub – bassokitara, laulu (1991–) *Kessu T. Tuho – rummut (1991–1996) *Läynde J. Kristus – kitara (1991–1992, 1996), rummut (1997–1998) *Jürgen Seivästäjä – kitara (1993–1994) *Late McDonald – kitara (1994) *Idi Kyberpunk – koskettimet (1993–1994) *Lende Mielihyvä – koskettimet, laulu (1994–) *Hippo Crates – kitara (1997), myöhemmin myös bassokitara == Julkaisut == === Albumit === * Back In Bu$ine$$ (1995) * Lemmentykki (1996) * Älä osta; varasta (1997) === Singlet === * Onko tää rakkautta?! (1996) * Oma rotta (1996) – kultaa myynyt single === EP:t === * Punainen Inkvisitio (1992) * Neljä tarinaa pikkukaupungista (1994) * Messiadi (1994) * Punk on pop (1996) * Tuu mun luo (1996) * Hornan hovin häät (1997) cd + sarjakuva ==Aiheesta muualla== *Yhtyeen sivut Rockdata-sivustolla. * *Yhtyeen virallinen sivusto Luokka:Suomalaiset rockyhtyeet
Pius VI

Pius VI (27. joulukuuta 1717 – 29. elokuuta 1799), syntymänimeltään Giovanni Angelo Braschi, toimi paavina 15. helmikuuta 1775 – 29. elokuuta 1799.Hanska 2005: 323. Braschi opiskeli jesuiittojen koulussa lakia, ja pääsi kardinaalin sihteeriksi. Hänen valintansa paaviksi kesti neljä kuukautta ennen kuin jesuiittojen vastustajat myönsivät, että Braschi oli toimissaan ja lausunnoissaan hyvin maltillinen ja kelpaisi heillekin paaviksi. Virkakautensa alkuvaiheessa Pius VI puuttui Kirkkovaltion korruptoituneeseen hallintoon. Vuonna 1791 paavi tuomitsi Ranskassa annetun ihmisoikeuksien julistuksen, koska se edisti uskonnonvapautta eikä tunnustanut Ranskaa katoliseksi valtioksi.The Church and human rights. the Tablet 1998 (Web Archive 2010). Vuonna 1798 ranskalaiset hyökkäsivät Roomaan ja ottivat paavin vangiksi. Hänet vietiin ensin Sienaan ja sieltä Firenzen lähelle. Kun Ranska julisti sodan Toscanalle, paavi siirrettin Parman, Torinon ja Grenoblen kautta Valenciaan, missä hän kuoli vankina vuonna 1799.Pius. Ensyclopedia Britannica 1911 (Web Archive 2013). Pius VI oli siihenastisista historiallisista paaveista tehtävässään pitkäaikaisin. ==Lähteet== * ===Viitteet=== == Aiheesta muualla == * Luokka:Paavit Luokka:Vuonna 1717 syntyneet Luokka:Vuonna 1799 kuolleet